السلام عليكم ورحمة الله وبركاته. الفيديو ده انا عامله الحقيقة لان رد الفعل اللي جاي لي بسبب الحلقة بتاعة آآ ذكرى وعبرة اللي آآ اسمها آآ تلبس الجن بالانسان في ميزان الشريعة. عملت
شوية وبعض الناس اه ردت علي وقالت لي هل انت بتنكر تلبس الجن؟ اه واضح جدا من الحلقة ان انا انكر تماما تلبس الجن لا ده ثابت بالقرآن وبالسنة. فين الكلام ده؟ لا في القرآن ولا في السنة
شكلها ازاي؟ ده الاية واضحة جدا. الاية بتاعة تحريم الربا في سورة البقرة. الاية متين خمسة وسبعين بتقول الذين يأكلون الربا لا يقومون الا كما يقوم الذي يتخبطه الشيطان من المس. ذلك بانهم قالوا انما البيع مثل الربا
تلبس الجن في العين يتخبطه الشيطان من الناس والشيطان جن مين قال لك ان الشيطان جن بس؟ هو ما فيش غير الشيطان يعني ما فيش غير الجن اللي شيطان دي نقطة مهمة جدا. اولا حتى لما تبص في التفاسير بتاعة الاية ديت هتلاقي انه يتخبطوا من الشيطان والناس يعني الانسان المصروع اللي عنده صرع
هل اللي عنده صرع عنده صرع لان آآ جن راكبه هي نقطة بقى مهمة جدا هنا وهي احنا نفهم يعني ايه شيطان الناس الكلمة بتاعة الشيطان دي عاملة لخبطة في دماغ ناس كتير جدا لانهم مش فاهمين معنى الشيطان
اولا يا جماعة ابليس ما كانش شيطان كان اسمه ابليس وكان مخلوق جميل جدا من الجن. ومحبب للملائكة وكانوا يسموه طاووس الملائكة. من كتر ما هو يعني شخصية جميلة جدا
وبعدين بقى شيطان لما اقسم انه يضل الانسان من ساعتها هتلاقي القرآن بيطلق عليه كلمة الشيطان. ازا الشيطان ده مش اسم بني ادم. ده مش اسم شخص معين شيطان هو مهنة شغلانة ممكن يشتغلها اي حد
شيطان يعني حد بيضر يفصلك عن انك تبقى في حالة جيدة سواء من ناحية العلاقة بربنا او حتى من ناحية الصحة او من ناحية الامان اي شيء بيضرك اسمه شيطان
سيدنا ايوب افتح سورة صاد واحد واربعين بيقول ايه واذكر عبدنا ايوب اذ نادى ربه اني مسني الشيطان بنصب وعذاب هل ده معناه ان سيدنا ايوب تلبسه جن طيب القرآن يفسر بعضه بعضا
يفسر بعضه بعضا رح على سورة الانبياء الاية تلاتة وتمانين وايوب اذ نادى ربه اني مسني الضر. وما قلش الشيطان. ازا الشيطان اللي الشيطان اللي قالها سيدنا ايوب في سورة صاد يقصد بها الضر. اي شيء مضر شيطان
الشيطان مش بس آآ جن يا جماعة في بني ادمين شياطين وكذلك جعلنا لكل نبي عدوا شياطين الانس والجن. يوحي بعضهم الى بعض زخرف القول غرورا. سورة الانعام طبعا احنا هنا بالليل عشان انت حضرتك بتتفرج الصبح ما تقوليش انت فاطر انا مش فاطر
اه الاية واضحة في سورة الانعام شياطين الانس والجن. يبقى في جن شياطين اللي بيوصوا لنا في انس شياطين بيوسوسوا لنا اللي بيقول لك سيبك من الصلاة شيطان حتى لو متربي معك
اللي بتقول ان انت ما تتحجبيش غير لما تتجوزي شيطانة حتى ان شاء الله ان شالله امك مش معنى انه شيطان يعني هو بقى لما بيخش الاوضة لوحده بيتحول الى شكل غريب ويطلع له قرون وديل على شكل شوكة لأ
هو مضر اي حد بيضر كده. ازا من الجن هناك شياطين الانس هناك شياطين. حديث صحيح الكلب الاسود شيطان هو شيطان ولا حيوان حيوان وشيطان الله! يعني هو جن! هو مش جن! هو حيوان! بس شيطان! لانه
شديد الشراسة مرعب بيخوف اكتر. ازا هو بيفصلنا عن ايه؟ عن عن الامن وفيه شياطين آآ تسبب المرض الميكروبات والفيروسات دي شياطين زي اللي تجيب سيدنا ايوب اني مسني الشيطان واهي المرة التانية اني مسني الضر الضرر اي ضرر اي شيء مضر يبقى شيطان. هي دي مسألة مهمة جدا تكون في
دماغنا يا جماعة دايما. طيب ازا في القرآن لم يرد تلبس الجن. هاتوا لي في اين مالك؟ يعني اين قال الامام مالك؟ بتلبس الجن اين قال الشافعي بتلبس الجن حين قال ابو حنيفة بتلبس الجن. ما فيش غير الامام احمد الى قلبه وده رأي مش ما حتى ما صاغوش في شكل شرعي. هو رأيه واعرف كثير من
الحنابلة اللي ضد هذا الرأي تماما هو المشكلة هنا ايه بقى ان هناك ظاهرة وهناك تفسير زي ما انا قلت في الحلقة. انا لا انكر الظاهرة الزواهر موجودة. كتيرة حاجات غريبة جدا بنشوفها
لكن التفسير هو اللي عندي معه مشكلة. انك تفسرها ان في جن متلبس بني ادم اقول لكم على حاجة. انا في الحلقة اديت مسال ومش عاجب الناس اللي هو لانه مسال راديكال اوي اللي هو واحد آآ آآ قتل وبعدين قدام القاضي راح قال له يا سيادة القاضي انا لقيت آآ جن تلبسني
تخنجر وقتلت وانا غصب عني انا طبعا القاضي مش ممكن يصدق الكلام ده. طب هقول لكم على حاجة تانية انتم الناس اللي بتقول ان فيه تلبس جن مش انتم بتقولوا ان ممكن جن يتلبس الانسان ويخليه يتكلم
حلو اوي هو مش كل الجرائم قتل ما فيش جريمة اسمها قزف المحصنات. فلو واحد ماشي في الشارع وشاف واحدة قال لها يا زانية كلمة قزرة ماشي المفروض ده يحد المفروض ده بيتجلد في الشريعة. طيب لو راح للقاضي وقال له انا
بيجي لي حالات يتلبسني جن وادي اتنين اصحابي اهما واصحابه يشهدوا ان هو بيتلبسوا الجن انا اريد اي حد من العلماء اللي بيقوله بتلبس الجن انه يجيب لي اي رأي شرعي يقول ان القاضي في هزه الحالة لا يحد ولا يجلده
اتحدى وهذا دليل ان الشريعة الاسلامية لا تعترف بالخرافة اللي اسمها تلبس الجن. الجن موجود لهم العالم بتاعهم لكن الجن لا يتلبس الانسان ما يخليش الانسان يتكلم. الانسان لو اتكلم ممكن يعمل جرائم بلسانه. قزف المحصنات جريمة
صح ولا لا؟ طيب جزاكم الله خيرا وبارك الله فيكم مش عايز اخد منكم وقت اكتر من كده وكل عام وانتم بخير وما تنسوش رمضان شهر القرآن. اقفلوا التليفزيون ما تتفرجوش على حاجة غير بس العشر دقايق بتوع ذكرى وعبرة وبعد كده قرآن. بارك الله فيكم والسلام عليكم ورحمة الله